Metsad hõlmavad ligi 35% meie riigi  pindalast. Põhilised metsapuud on mänd, kuusk ja kask. Männimetsad moodustavad 38% Eesti metsadest ja neid leidub kõikjal, vaid Vahe-Eestis (so põigiti edelast kirdesse läbi Eesti kulgev metsade ja rabade vöönd, kus kultuurmaastikku on vähe) on rohkem levinud kuusemetsad, mis moodustavad umbes 23% meie metsadest. Kaasikud on samuti levinud üle Eesti, kuid kõige rohkem on neid Alutaguse lääneosas ning Jõgeva ja Tartu lähikonnas.